als_Latn dik_Latn sag_Latn
Çaji i ftohtë nxit gurët në veshka
Konsumimi i tepërt i çajit të ftohtë shton rrezikun për paraqitjen e gurëve në veshka.
Politiko
E Premte, 20 Mars 2015 | 07:10
0 Komente.
Konsumimi i tepërt i çajit të ftohtë shton rrezikun për paraqitjen e gurëve në veshka, bëjnë të ditur shkencëtarët amerikanë.
Pijet e çajit të ftohtë përmbajnë sasi të mëdha të oksalateve të kalciumit të cilat janë përgjegjëse për shfaqjen e sëmundjes. Në këtë mënyrë duke e tepruar me çajin e ftohtë (por edhe me ushqime të tjera), niveli i kripërave rritet në atë nivel që mund të ndikojë në formimin e kristaleve në veshka.
Sipas shkencëtarëve, “personat që kanë tendencë për të shfaqur gurë në veshka, nuk duhet të konsumojnë çaj të ftohtë”. Ata thonë se edhe çaji i ngrohtë përmban të njëjtën sasi të oksalateve të kalciumit, por zakonisht sasia e konsumuar nuk është e njëjtë me atë të çajit të ftohtë.
Ekspertët këshillojnë konsumimin e ujit natyral, të cilit mund t’i shtohet lëng limoni, që përmban shumë citrate, që pengojën rritjen e gurëve.
Sakaq këshillohet që personat e predispozuar për të krijuar gurë në veshka të mos konsumojnë ushqime që përmbajnë shumë oksalate të kalciumit si: rrushi, çokollata, spinaq dhe dredhëza.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn